RESEP: Quiche met gerookte forel, kruie en jongertjies | Netwerk24
Die kleurryke kombinasie van jong­ertjies gee dié retro-gereg ’n welkome verjongingskuur.
ongeveer 60 ml yswater
375 ml gevlokte, gerookte forel
100 ml-mengsel van gesnipperde
grasuie, gekapte pietersielie,
gekapte bronkors, gekapte roket
Sit die meel en sout saam in ’n mengbak en vryf die botter met jou vingerpunte in tot krummelrig (of pols alles in ’n voedselverwerker tot krummelrig).
Voeg die yswater bietjie vir bietjie by en sny dit met ’n mes in die meelmengsel in tot klam krummels vorm wat aan mekaar begin vassit.
Druk die krummels bymekaar in ’n bol deeg, bedek met kleefplastiek en verkoel vir 30 minute.
Voorverhit die oond tot 200°C. Rol die deeg ongeveer 5 mm dun uit op ’n meelbestrooide oppervlak en voer ’n losboomtertbord van 22 cm daarmee uit (of vier individuele diep tertbordjies).
Voer uit met ’n stuk bakpapier en vul met rys of droëbone.
Bak dit blind vir 10 minute.
Haal die papier met bone of rys uit en bak dit blind vir ’n verdere 7 tot 10 minute. Haal uit die oond en hou eenkant.
Verlaag die oondtemperatuur tot 160°C.
Meng die forel, kruie, ertjies, suurlemoensap, sout en peper saam. Skep in die voorbereide tertkors. Klits die eiers, eiergele, room en melk saam.
Geur liggies met sout en peper en giet versigtig oor die tertvulsel, tot net onder die deeg se rant.
Bak vir ongeveer 20 tot 25 minute, tot die vulsel ferm is. Laat afkoel tot louwarm.
Meer oor: Resep | Quiche | Kruie
RESEP: Somerslaai met ’n tropiese slaaisous
RESEP: Roerbraai met ’n grondboontjiesous